text: Esbjerg er populær som studie-by
  26 februar 2011 kl. 09.25
  De studerende strømmer til Esbjerg, som i de senere år har succes med at lokke studerende til byens mere end 60 uddannelsessteder
  Studiebyen Esbjerg åbner i samarbejde med byens videregående uddannelsesinstitutioner dørene for alle interesserede. 
  I dag sker det kl. 10-15 hos Syddansk Universitet Esbjerg, University College Syddanmark, Aalborg Universitet Esbjerg og Erhvervsakademi Sydvest.
  Til årets Åbent Hus arrangement får de besøgende muligheden for at opleve realiteterne på en videregående uddannelse i Esbjerg. Derfor bliver gæsterne mødt af både nuværende og gamle studerende, undervisere, studievejledere og repræsentanter fra Studiebyen Esbjerg, som alle står klar til at snakke om dagligdagen på institutionerne og besvare alle tænkelige spørgsmål fra nysgerrige sjæle. 
  Derudover vil der visse steder også være mulighed for at overvære forelæsninger, få guidede ture og deltage i workshops, så potentielle studerende rigtig kan få en fornemmelse af, hvad det vil sige at være studerende i Esbjerg.
  Flere informationer om arrangementet kan findes her - StudiebyenEsbjerg.dk
  link
  link
  link
  